UNESCO pärimuskultuuride osakonna juhataja Noriko Aikawa oli üsna suures segaduses ning küsis nelja silma all minult, kas võib juhtuda, et kolme riigi ühistaotluse tagasilükkamise korral võib Lätis juhtuda krahh? Nimelt olevat kolm naispoliitikut - Läti president, kultuuriminister  ja suursaadik Prantsusmaal - lubanud eitava otsuse puhul ametist tagasi astuda. Mida muud ma oskasin vastata kui et «Mine sa lätlasi tea!».  Miks mulle just täna see lugu meenus? Aga seepärast, et me peaaegu üldse ei tea, kuidas naabrite juures laulupeod toimuvad. Kas seal ka mõnd meie laulu lauldakse? Kas sadakond veel elus liivlast ka püünele lastakse?